เดอะซัน

เดอะ ซัน () เป็นวงร็อกแนวเฮฟวีเมทัล อยู่สังกัดค่ายอาร์เอส  เบเกอรี่มิวสิค และเรียลแอนด์ชัวร์ ออกอัลบั้มในช่วงปี พ.ศ. 2539 - ปัจจุบัน

 ประวัติ 
เดอะ ซัน เริ่มต้นจากสมาชิกจากวง หิน เหล็ก ไฟ 2 คน คือ โป่ง - ปฐมพงศ์ สมบัติพิบูลย์ นักร้องนำ กับ ป๊อป - จักรรินทร์ ดวงมณีรัตนชัย มือกีตาร์ ที่ก่อตั้งวงขึ้นมาหลังยุบวงหิน เหล็ก ไฟ และได้มือกลองจากวงเดียวกันคือ Sel Vester Lester C.Esteban และมือเบสคือ พิทักษ์ ศรีสังข์ มือเบสระดับอาชีพจากวง ดิ โอฬาร โปรเจ็คต์ ปี พ.ศ. 2539 ได้ปล่อยอัลบั้มชุดแรกชื่อ เดอะ ซัน มีเพลงฮิตอย่าง ปล่อยผี, คนสุดท้าย, รักเป็นบาป, คนมีไฟ, พอแล้ว, Are you Ready to Rock, ไอ้หนู, เธอผู้เป็นทุกอย่าง, เธอทำเกินไป, รอดยาก และต่อมามีเพิ่มเพลงใหม่ คือ คนมีไฟ (2 เวอร์ชัน)

ต่อมาในปี พ.ศ. 2541 เดอะ ซันปล่อยอัลบั้มชุดที่ 2 ชื่ออัลบั้ม เสือ สิงห์ กระทิง แรด มีเพลงดังฮิตอย่าง vampire, ง่ายเกินไป, นางมารร้าย, อยากให้เธอรู้, เพลย์บอย, เลือกเอา, เอ็กเซอร์ไซส์, เสือ สิงห์ กระทิง แรด, ออกอาการ, รักเธอ 

และในปี พ.ศ. 2543 เดอะ ซันย้ายสังกัดไปอยู่ในค่ายเบเกอรี่มิวสิก เปลี่ยนตำแหน่งกลองเป็น ปิงปอง - ดำรงสิทธิ์ ศรีนาค และออกอัลบั้มอีก 1 ชุด ชื่อ ถนนพระอาทิตย์ มีเพลงฮิตอย่างเพลง ปากแข็งใจอ่อน, ดีที่สุดแล้ว, ฉันไม่ใช่, เฮ้ว (Welcome to the party), ไม่มีอะไรมาหยุดยั้งเราได้

หลังจากนั้น โป่ง - ปฐมพงศ์ สมบัติพิบูลย์, ป๊อป - จักรรินทร์ ดวงมณีรัตนชัย และ ปิงปอง - ดำรงสิทธิ์ ศรีนาค ก็ได้กลับไปทำวง หิน เหล็ก ไฟ ตามเดิม (ออกอัลบั้มในนาม หิน เหล็ก ไฟ อีกครั้งใน พ.ศ. 2548 และ พ.ศ. 2549)

ปี พ.ศ. 2560 เดอะ ซัน ได้ผลิตอัลบั้ม ถนนพระอาทิตย์ Extended Edition โดยนำเพลงทุกเพลงจากอัลบั้มถนนพระอาทิตย์มารีมาสเตอร์ใหม่ จัดทำปกใหม่ และเพิ่มเพลงใหม่ ชื่อว่า สิทธิ เข้ามา ภายใต้สังกัด เรียลแอนด์ชัวร์ ค่ายเพลงของ โป่ง หิน เหล็ก ไฟ

 ผลงานคุณทราบหรือไม่ผลงานของ หิน เหล็ก ไฟ และ The Sun มีอะไรบ้าง? เชื่อว่ามีหลายคนจำสลับ หรือจำผิดจำถูก ลองมาแยกและไล่เรียงกัน 

 อัลบั้ม เดอะ ซัน (พ.ศ. 2539) สังกัด อาร์เอส โปรโมชั่น
 คนสุดท้าย
 รอดยาก
 รักเป็นบาป
 ไอ้หนู
 อโหสิกรรม
 ปล่อยผี
 เธอผู้เป็นทุกอย่าง
 พึ่งพา
 พอแล้ว
 Are you ready to rock
 ความงดงาม
 เธอทำเกินไป
 คนมีไฟ (เร็ว)
 คนมีไฟ (ช้า)
 อัลบั้ม เสือ สิงห์ กระทิง แรด (16 พฤศจิกายน พ.ศ. 2541) สังกัด อาร์เอส โปรโมชั่น
 แวมไพร์
 เลือกเอา
 เสือ สิงห์ กระทิง แรด
 เอ็กซ์เซอร์ไซส์
 ง่ายเกินไป
 นางมารร้าย
 รักเธอ
 อยากให้เธอรู้
 ออกอาการ
 เพลย์บอย
 อัลบั้ม Ost.แตก4 รัก โลภ โกรธ เลว (เมษายน พ.ศ. 2542) สังกัด อาร์เอส โปรโมชั่น
 รัก โลภ โกรธ เลว 
 อัลบั้ม ถนนพระอาทิตย์  (1 พฤศจิกายน พ.ศ. 2543) สังกัด เบเกอรี่มิวสิค
 เฮ้ว (Welcome to the party)
 ปากแข็งใจอ่อน
 ดีที่สุดแล้ว
 รัสปูติน (Rasputin)
 เดอะซันชาย (The Sunshine)
 ก็เป็นคนยังเงี้ยะ
 ไม่มีอะไรหยุดยั้งเราได้
 ศักดิ์ศรี
 โลกาภิวัตน์
 ฉันไม่ใช่

 อัลบั้ม ถนนพระอาทิตย์ Extended Edition (6 กรกฏาคม พ.ศ. 2560) สังกัด Real And Sure
 สิทธิ
 เฮ้ว (Welcome to the party)
 ปากแข็งใจอ่อน
 ดีที่สุดแล้ว
 รัสปูติน (Rasputin)
 เดอะซันชาย (The Sunshine)
 ก็เป็นคนยังเงี้ยะ
 ไม่มีอะไรหยุดยั้งเราได้
 ศักดิ์ศรี
 โลกาภิวัตน์
 ฉันไม่ใช่
 สิทธิ (Backing Track)

 คอนเสิร์ต 

 คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)
 คอนเสิร์ต Bakery The Concert (17 กุมภาพันธ์ 2544)
 คอนเสิร์ต Trilogy Rock Concert (30 เมษายน 2548)
 คอนเสิร์ต The Sun & Friends (17 ตุลาคม 2558)
 คอนเสิร์ต THE SUN THE LEGENDARY OF ROCK CONCERT (6 เมษายน 2561)
 คอนเสิร์ต คำภีร์ ไอ้เสือบุก (29 กรกฎาคม 2561)
 คอนเสิร์ต การกุศล ROCK CHARITY LIVE IN PHUKET (25 พฤศจิกายน 2561)
 คอนเสิร์ต เด็กเทป 3 (6 กรกฎาคม 2562)
 คอนเสิร์ต Pattaya Countdown 2020 (31 ธันวาคม 2562)
 คอนเสิร์ต Pattaya Countdown 2022 (31 ธันวาคม 2564)

 รางวัล 

 สีสันอะวอร์ดส์ ครั้งที่ 11 ประจำปี พ.ศ. 2541 ศิลปินกลุ่มร็อคยอดเยี่ยม, อัลบั้มร็อคยอดเยี่ยม จากอัลบั้ม ”เสือ สิงห์ กระทิง แรด”
 สีสันอะวอร์ดส์ ครั้งที่ 11 ประจำปี พ.ศ. 2541 เพลงร็อคยอดเยี่ยม จากเพลง เลือกเอา
 สีสันอะวอร์ดส์ ครั้งที่ 13 ประจำปี พ.ศ. 2543 ศิลปินกลุ่มยอดเยี่ยม จากอัลบั้ม “ถนนพระอาทิตย์”

 อ้างอิง 

 แหล่งข้อมูลอื่น 
 เฟซบุ๊กอย่างเป็นทางการของวง

 ดูเพิ่ม 
 หิน เหล็ก ไฟ
 ดิ โอฬาร โปรเจ็คต์

หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:ศิลปินสังกัดอาร์เอส
หมวดหมู่:ศิลปินสังกัดเบเกอรี่มิวสิค
หมวดหมู่:ศิลปินสังกัดเรียลแอนด์ชัวร์